wannaphong/clean_thaiwikipedia huggingface dataset:
# เอเชียแปซิฟิกเกตเวย์
เอเชียแปซิฟิกเกตเวย์  เป็นระบบเคเบิลสื่อสารใต้น้ำที่เชื่อมต่อจีนแผ่นดินใหญ่, ฮ่องกง, ญี่ปุ่น, เกาหลีใต้, มาเลเซีย, ไต้หวัน, ไทย, เวียดนาม และสิงคโปร์ จะมีความยาวประมาณ  ความจุจะอยู่ที่ 54.8 เทราบิตต่อวินาที ผู้ประกอบการเคเบิลเอเชียแปซิฟิกเกตเวย์ ประกอบด้วย เฟซบุ๊ก, โทรคมนาคมแห่งชาติ, China Telecom, China Mobile International, China Unicom, Chunghwa Telecom, KT Corporation, LG Uplus, NTT Communications, StarHub, Global Transit, Viettel และ VNPT ระบบเคเบิลใต้น้ำเคเบิลเอเชียแปซิฟิกเกตเวย์มีกำหนดจะพร้อมให้บริการในปี พ.ศ. 2559

 สถานีเคเบิลใต้น้ำ 
มีจุดขึ้นบกเคเบิลใต้น้ำ ดังนี้:
 จีนแผ่นดินใหญ่ (ที่ ฉงหมิง และ หนานฮุย)
 ฮ่องกง (ที่ จิ๋งกวนอ้าว)
 ญี่ปุ่น (ที่ ชิมะ และ ชินมารุยามะ)
 เกาหลีใต้ (ที่ ปูซาน)
 มาเลเซีย (ที่ Kuantan)
 ไต้หวัน (ที่ โถวเฉิง)
 ไทย (ที่ สงขลา)
 เวียดนาม (ที่ ดานัง)
 สิงคโปร์ (ที่ อีสท์โคสท์)
# โจะเทาเสีย
โจะเทาเสีย("งอก๋งไปถึงเมืองโจะเทาเสียก็เข้าไปหาซุนหลิม ๆ จึงถามว่า ท่านมานี้ด้วยเหตุอันใด")  มีชื่อในภาษาจีนกลางว่า ฉือโถวเฉิง ("เมืองศิลา")  เป็นเมืองป้อมปราการโบราณในนครหนานจิง มณฑลเจียงซู ประเทศจีน เมืองดั้งเดิมเกือบทั้งหมดสูญหายไปแล้ว สิ่งที่หลงเหลืออยู่มีเพียงส่วนต่าง ๆ ของกำแพงเมืองขนาดใหญ่เท่านั้น 

 ประวัติ 
เมืองดั้งเดิมสร้างในยุครณรัฐ (475-221 ปีก่อนคริสตกาล) โดยชาวรัฐฌ้อ (楚 ฉู่) เมืองได้รับการขยายในยุคราชวงศ์ฮั่นตะวันออก โดยมีกำแพงที่มีความยาวโดยรอบประมาณ  สร้างล้อมเมืองเดิมในยุคของรัฐฌ้อAnecdotes of Nanjing  published by Nanjing Normal University Press Author: Chen Jimin  on page 14-17

ซุนกวน (孫權 ซุน เฉฺวียน; ค.ศ. 182-252) ขุนศึกผู้ปกครองรัฐง่อก๊กสั่งให้สร้างเมืองเรียกว่าโจะเทาเสียบนเนินเขาที่มองเห็นแม่น้ำแยงซี ถูกใช้การในฝึกซ้อมรบทางเรือโดยขุนพลจิวยี่ (周瑜 โจว ยฺหวี; ค.ศ. 175-210) เมื่อจูกัดเหลียง (諸葛亮 จูเก่อ เลี่ยง; ค.ศ. 181-234) อัครมหาเสนาบดีของรัฐจ๊กก๊กมาเยือนพื้นที่นี้ด้วยเหตุผลทางการเมือง ได้กล่าวถึงพื้นที่บริเวณเขาชิงหลิงชาน (清凉山) และโจะเทาเสียว่า "จงชานคดเคี้ยวดุจมังกร โจะเทาเสียหมอบดุจพยัคฆ์"

กำแพงศิลาเป็นสิ่งเดียวที่หลงเหลืออยู่จากเมืองโบราณStone City (Shitoucheng). China Internet Information Center. Retrieved May 16, 2014. เมืองโบราณมีความเกี่ยวพันอย่างมากกับนครหนานจิง ตัวนครหนานจิงเองบางครั้งถูกเรียกว่าเป็น "เมืองศิลา"

 สวนสาธารณะ 

หนึ่งในจุดที่มีชื่อเสียงของโจะเทาเสียคือ "กำแพงหน้าผี" กำแพงเมืองเมืองโบราณตั้งแต่ประตูเฉาฉ่าง (草場門 เฉาฉ่างเหมิน) จนถึงประตูชิงเหลียง (清涼門) ได้รับการเสริมความแข็งแกร่งเพื่อป้องกันการพังทลาย
# เลียม เดอแลป
เลียม รอรี เดอแลป (เกิด 8 กุมภาพันธ์ ค.ศ. 2003) เป็นนักฟุตบอลอาชีพชาวอังกฤษที่เล่นในตำแหน่งกองหน้าให้กับสโมสรเชลซี

 ระดับสโมสร 
 แมนเชสเตอร์ซิตี 
เดอแลปเข้าร่วมอะคาเดมีของดาร์บีเคาน์ตีตั้งแต่อายุ 6 ขวบ ซึ่งอยู่ที่นั่นเป็นเวลา 10 ปี ก่อนที่จะเข้าร่วมอะคาเดมีของแมนเชสเตอร์ซิตีในปี ค.ศ. 2019 โดยสร้างความประทับใจตั้งแต่อายุยังน้อยและได้ลงเล่นในระดับเยาวชนกับทีมชาติอังกฤษหลายรายการ เขายิงได้ 1 ประตู และจ่ายบอลให้เพื่อนทำประตูได้อีก 2 ประตู ในรอบชิงชนะเลิศของศึกพรีเมียร์ลีกคัพ รุ่นอายุไม่เกิน 18 เมื่อปี ค.ศ. 2020

เมื่อวันที่ 24 กันยายน ค.ศ. 2020 เดอแลปได้ลงเล่นให้ทีมชุดใหญ่เป็นครั้งแรกในเกมเหย้าที่ชนะบอร์นมัท 2–1 ในอีเอฟแอลคัพ โดยยิงประตูแรกในระดับชุดใหญ่ได้ในนาทีที่ 18 หลังจบเกม แป็ป กวาร์ดิออลา ผู้จัดการทีม กล่าวชื่นชมเขาและยืนยันว่า เดอแลป จะลงฝึกซ้อมกับทีมชุดใหญ่ต่อไป สามวันต่อมา เขาได้เปิดตัวในพรีเมียร์ลีกในเกมเหย้าที่พ่ายต่อเลสเตอร์ซิตี 5–2 โดยลงมาเป็นตัวสำรองแทนเฟร์นังจิญญูในนาทีที่ 51 ในเดือนเมษายน ค.ศ. 2021 กวาร์ดิออลาได้ยืนยันว่า เดอแลปจะถูกผลักดันขึ้นสู่ทีมชุดใหญ่แบบถาวรก่อนฤดูกาลถัดไป เดอแลปคว้าแชมป์แรกเมื่อวันที่ 25 เมษายน เมื่อแมนฯ ซิตีเอาชนะทอตนัม 1–0 ในรอบชิงชนะเลิศลีกคัพที่สนามเวมบลีย์ อย่างไรก็ตาม เดอแลปไม่ได้มีชื่ออยู่ในทีม และต้องติดตามการแข่งขันจากอัฒจันทร์แทน

 เชลซี 
ในวันที่ 4 มิถุนายน ค.ศ. 2025 เชลซีได้เซ็นสัญญากับเดอแลปเป็นเวลา 6 ปีพร้อมมีค่าฉีกสัญญาที่ 30 ล้านปอนด์
# เถิง ซิว
เถิง ซิว (เสียชีวิต ค.ศ. 288(太康九年卒) จิ้นชู เล่มที่ 57.) ชื่อรอง  เสี่ยนเซียน  เป็นขุนพลของรัฐง่อก๊กในช่วงปลายยุคสามก๊ก (ค.ศ. 220–280) ของจีน หลังการล่มสลายของง่อก๊กเมื่อ ค.ศ. 208 เถิง ซิวรับราชการต่อไปกับราชวงศ์จิ้น บางครั้งเถิง ซิวถูกโยงเข้ากับตำนานเกี่ยวกับศาลห้าเซียน (五仙觀 อู่เซียนกว้าน) ในนครกว่างโจว มณฑลกวางตุ้งในปัจจุบัน

 ประวัติ 
เถิง ซิวเป็นชาวอำเภอซีเอ้อ (西鄂縣 ซีเอ้อเซี่ยน) เมืองลำหยง (南陽郡 หนานหยางจฺวิ้น) ซึ่งอยู่บริเวณอำเภอหนานเจ้า (南召縣) มณฑลเหอหนาน (河南) ในปัจจุบัน(滕修，字顯先，南陽西鄂人也。) จิ้นชู เล่มที่ 57. เถิง ซิวเริ่มรับราชการเป็นข้าราชการของรัฐง่อก๊กในช่วงปลายยุคสามก๊ก และได้รับการตั้งให้มีบรรดาศักดิ์เป็นเฮาแห่งซีเอ้อ (西鄂侯 ซีเอ้อโหว) จากความดีความชอบในราชการ(仕吳為將帥，封西鄂侯。) จิ้นชู เล่มที่ 57.

ในรัชสมัยของซุนโฮ (孫皓 ซุน เฮ่า) จักรพรรดิลำดับที่ 4 และลำดับสุดท้ายของรัฐง่อก๊ก เถิง ซิวได้สืบทอดตำแหน่งข้าหลวงมณฑล (刺史 ชื่อฉื่อ) ของมณฑลกว่างโจว (廣州) ถัดจากสฺยง มู่ (熊睦) และกลายเป็นที่รู้จักในฐานะผู้ปกครองที่มีความสามารถ(孫皓時，代熊睦為廣州刺史，甚有威惠。) จิ้นชู เล่มที่ 57.

ราว ค.ศ. 279 เมื่อกัว หม่า (郭馬) เริ่มก่อกบฏต่อต้านการปกครองของง่อก๊กในมณฑลกว่างโจว ซุนโฮทรงมีรับสั่งให้เถิง ซิวนำทัพหลวงของง่อก๊กไปปราบกบฏ พระองค์ยังทรงเลื่อนตำแหน่งของเถิง ซิวให้เป็นเจ้ามณฑล (牧 มู่) ของมณฑลกว่างโจว และยังทรงแต่งตั้งเพิ่มเติมให้เถิง ซิวเป็นขุนพลพิทักษ์ภาคใต้ (鎮南將軍 เจิ้นหนานเจียงจฺวิน) พร้อมพระราชทานอาญาสิทธิ์ในการบัญชาการทหารในมณฑลกว่างโจว(廣州部曲督郭馬等為亂，皓以修宿有威惠，為嶺表所伏，以為使持節、都督廣州軍事、鎮南將軍、廣州牧以討之。) จิ้นชู เล่มที่ 57.

เมื่อ ค.ศ. 280 ระหว่างที่เถิง ซิวกำลังวุ่นกับการปราบกบฏ ทัพของราชวงศ์จิ้นที่เป็นรัฐอริของง่อก๊กยกบุกง่อก๊ก เถิง ซิวจึงนำกำลังพลจากมณฑลกว่างโจวไปต้านการบุก(未克而王師伐吳，修率眾赴難。) จิ้นชู เล่มที่ 57. แต่เมื่อเถิง ซิวเคลื่อนพลไปถึงปากิ๋ว (巴丘 ปาชิว; ปัจจุบันคือนครเยฺว่หยาง มณฑลหูหนาน) ซุนโฮก็ทรงยอมจำนนต่อราชวงจิ๋นเสียแล้ว ทำให้รัฐง่อก๊กล่มสลาย เถิง ซิวจึงเสียใจมากจนร้องไห้แล้วจึงกลับไปยังมณฑลกว่างโจว ภายหลังเถิง ซิวพร้อมด้วยลฺหวี เฟิง (閭豐) ข้าหลวงมณฑลกว่างโจวและหวาง อี้ (王毅) เจ้าเมือง (太守 ไท่โฉ่ว) ของเมืองซังงาว (蒼梧郡 ชางอู๋จฺวิ้น) ก็ยอมจำนนต่อราชวงศ์จิ้นเช่นกัน(至巴丘而皓已降，乃縞素流涕而還，與廣州刺史閭豐、蒼梧太守王毅各送印綬。) จิ้นชู เล่มที่ 57.

ภายหลังจักรพรรดิสุมาเอี๋ยน (司馬炎 ซือหม่า เหยียน) แห่งราชวงศ์จิ้นทรงออกพระราชโองการแต่งตั้งเถิง ซิวเป็นขุนพลสงบภาคใต้ (安南將軍 อานหนานเจียงจฺวิน) และเจ้ามณฑลกว่างโจว พร้อมพระราชทานอาญาสิทธิ์ในการควบคุมทั้งมณฑลกว่างโจวเช่นเดียวกับที่เถิง ซิวได้รับในรัชสมัยของซุนโฮ จักรพรรดิสุมาเอี๋ยนยังทรงแต่งตั้งให้เถิง ซิวมีบรรรดาศักดิ์เป็นเฮาแห่งอู่ตาง (武當侯 อู่ตางโหว)(詔以修為安南將軍，廣州牧、持節、都督如故，封武當侯，加鼓吹，委以南方事。) จิ้นชู เล่มที่ 57.  

เถิง ซิวเสียชีวิตเมื่อ ค.ศ. 288(太康九年卒，請葬京師，帝嘉其意，賜墓田一頃，諡曰聲。) จิ้นชู เล่มที่ 57.
# อนุสัญญาออตตาวา
อนุสัญญาว่าด้วยการห้ามใช้ สะสม ผลิต และโอน และการทำลายทุ่นระเบิดสังหารบุคคล ค.ศ. 1997 หรือที่เรียกกันอย่างไม่เป็นทางการว่าอนุสัญญาออตตาวา, อนุสัญญาห้ามทุ่นระเบิดสังหารบุคคล หรือมักเรียกสั้น ๆ ว่าอนุสัญญาห้ามทุ่นระเบิด มีเป้าหมายเพื่อขจัดทุ่นระเบิดสังหารบุคคล (APL) ทั่วโลก

ซึ่งภายในเดือนมีนาคม ค.ศ. 2025 มี 165 รัฐที่ให้สัตยาบันหรือเข้าร่วมสนธิสัญญาดังกล่าว โดยประเทศมหาอำนาจซึ่งเคยเป็นผู้ผลิตทุ่นระเบิดในอดีตและปัจจุบันไม่ใช่ภาคีของสนธิสัญญานี้ ประเทศเหล่านี้รวมถึงสหรัฐ, จีน และรัสเซีย ส่วนประเทศอื่น ๆ ที่ไม่ได้ลงนามนั้นรวมถึงอินเดีย และปากีสถาน 

นอกจากนี้ ท่ามกลางการใช้ทุ่นระเบิดโดยรัสเซียซึ่งเป็นประเทศคู่สงครามที่ไม่ได้ลงนามระหว่างสงครามรัสเซีย-ยูเครน ประเทศยูเครนก็ไม่ปฏิบัติตามสนธิสัญญาดังกล่าว รวมถึงใน ค.ศ. 2025 ทางประเทศโปแลนด์, ลิทัวเนีย, ลัตเวีย, เอสโตเนีย และฟินแลนด์ ได้ประกาศเจตนาที่จะถอนตัว
# สูรยะมัชปาหิต
สูรยะมัชปาหิต (กาวี: ꦱꦸꦂꦪꦩꦙꦭꦲꦶꦡ꧀; สุรฺยมฌลหิถฺ, สันสกฤต: मजपहितस्य सूर्य; มชปหิตสฺย สูรฺย) เป็นดวงตราที่พบบ่อยในซากปรักหักพังจากสมัยมัชปาหิต โดยทั่วไปมีลักษณะเป็นดวงอาทิตย์แปดแฉก ตรงกลางเป็นรูปวงกลมแสดงรูปเทพเจ้าในศาสนาฮินดู เชื่อว่าอาจนำรูปแบบมาจากแผนภาพแสดงจักรวาลที่รายล้อมดวงอาทิตย์ ส่วนใหญ่ยอมรับว่าตรานี้น่าจะเป็นตราประจำราชวงศ์ของมัชปาหิต เนื่องด้วยความถี่ที่พบตรานี้ตามโบราณสถานสมัยมัชปาหิต

ลักษณะ
รูปแบบที่พบบ่อยที่สุดของสูรยะมัชปาหิตเป็นรูปแสดงเทพเจ้าฮินดูเก้าองค์ โดยแปดองค์อยู่ในแปดแฉกรอบวงกลมตรงกลางซึ่งมีเทพเจ้าหนึ่งองค์
เทพเจ้าหลักตรงใจกลางคือพระศิวะ รายล้อมด้วยแปดแฉกซึ่งประกอบด้วยเทพเจ้าดังนี้:
ตรงกลาง: พระศิวะ
ตะวันออก: พระอิศวร
ตะวันตก: พระมหาเทวะ
เหนืด: พระวิษณุ
ใต้: พระพรหม
ตะวันออกเฉียงเหนือ: พระสัมภุ
ตะวันตกเฉียงเหนือ: พระศังกระ
ตะวันออกเฉียงใต้: พระมเหศวร
ตะวันตกเฉียงใต้: พระรุทร

เทพอีกแปดองค์ฮยุ่ตามขอบนอกซึ่งเป็นรัศมีของพระอาทิตย์ ได้แก่
ตะวันออก: พระอินทร์
ตะวันตก: พระวรุณ
เหนือ: พระกุเพระ
ใต้: พระยม
ตะวันออกเฉียงเหนือ: พระอิศาณ
ตะวันตกเฉียงเหนือ: พระวายุ
ตะวันออกเฉียงใต้: พระอัคนี
ตะวันตกเฉียงใต้: พระนิรฤติ

ดูเพิ่ม

 ดาราลักษมี 
 ธงและตราของมัชปาหิต
# วัดขวาง (จังหวัดพิจิตร)
วัดขวาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดขวาง อำเภอโพทะเล จังหวัดพิจิตร บริเวณฝั่งขวาของแม่น้ำพิจิตร (แม่น้ำน่านเดิม)

มีเรื่องเล่ากันว่าบริเวณที่ตั้งวัดอันโค้งคุ้งแม่น้ำน่านเดิมซึ่งจะไหลไปบรรจบกับแม่น้ำยมที่บริเวณวัดหิรัญญาราม เมื่อเดินทางใกล้ถึงบริเวณโค้งคุ้งน้ำแห่งนี้ เมื่อมองไปข้างแม่น้ำจะเห็นเป็นวัดสร้างขวางแม่น้ำอยู่ จึงเรียกชื่อวัดแห่งนี้ว่า วัดขวางน้ำ แต่ต่อมาเรียกสั้นลงจึงกลายเป็น "วัดขวาง" วัดขวางตั้งวัดเมื่อ พ.ศ. 2419 ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2531

จุดเด่นของวัดคือ วิหารรูปจระเข้ สร้างเนื่องจากตำนานพญาชาละวัน จระเข้ยักษ์ ในนิทานเรื่อง ไกรทอง วิหารแห่งนี้ตั้งอยู่บนหลังรูปปั้นจระเข้ยักษ์ วัดยังมีพระพุทธรูปเนื้อสัมฤทธิ์และระฆังเก่าใบใหญ่ซึ่งลอยน้ำมาติดอยู่หน้าวัดขวาง ชาวบ้านและหลวงพ่อไข่ เจ้าอาวาสสมัยนั้น จึงได้ทำพิธีอันเชิญพระพุทธรูปเนื้อสัมฤทธิ์และระฆัง ขึ้นมาประดิษฐานไว้ในวัด
# จารึกบนฐานพระพุทธรูปวัดหัวเวียง
จารึกครหิ หรือชื่อทางการว่า จารึกบนฐานพระพุทธรูปวัดหัวเวียง เป็นจารึกภาษาเขมรเก่าอักษรกวิที่ค้นพบในอำเภอไชยา จังหวัดสุราษฎร์ธานี ทางตอนใต้ของประเทศไทย กำหนดอายุ พ.ศ. 1726 (ค.ศ. 1183) จารึกความยาวห้าบรรทัดนี้อยู่บนฐานของพระพุทธรูปทองสัมฤทธิ์ปางนาคปรกที่ค้นพบในวัดเวียงในอำเภอไชยา และเก็บรักษาที่วัดหัวเวียง ปัจจุบันพระพุทธรูปองค์นี้เก็บรักษาเป็นสมบัติของพิพิธภัณฑสถานแห่งชาติพระนครในกรุงเทพมหานคร ชื่อของจารึกว่า ครหิ (Grahi) หรือ Kia-lo-hi ในบันทึกจีน จูฟานจื่อ เชื่อกันว่าเป็นชื่อเก่าของไชยา นครซึ่งในอดีตเป็นส่วนหนึ่งของตามพรลิงค์ และในอดีตเป็นรัฐพรมแดนระหว่างศรีวิชัยกับเขมรในคาบสมุทรมลายู

ชื่ออย่างเป็นทางการบนระเบียนของไทย ได้แก่ สฎ. 9 และ จารึกที่ 25 จารึกที่ฐานพระพุทธรูปจากวัดหัวเวียง

 เนื้อความ 

ยอร์ช เซเดส์ ถอดความจารึกไว้ได้ว่า

 ๑๑๐๕ ศกโถะนกฺษตฺร ด ตบะสกฺติ กมฺรเดง อญฺ มหาราช ศฺรีมต ไตฺรโลกฺยราชเมาลิภูษนพรฺมมเทว ปิ เกต
 เชฺยษฐ โนะ พุทธพาร มหาเสนาปติ คลาไน ต จำ สฺรุก คฺรหิ อาราธนา ต มฺรเตง ศฺรีญาโน เถฺว ปฺร
 ติมา เนะ ทํงน มาน สํริต การ มฺาย ตุล พิร ต ชา พฺยาย มาส ตบ ตนฺลิง ติ ษฺถาปนา ชา ปฺรติ
 มา มหาชน โผง ต มาน สรฺทธา อนุโมทนา ปูชา นมสฺการ นุ เนะ เลงฺ ส _ _ บาน สรฺวฺวชญตา
 _ ห ต ชา _ _

ซึ่งสามารถแปลได้ใจความเกี่ยวกับการสร้างพระพุทธรูปนี้ว่า สร้างขึ้นในศักราช ๑๑๐๕ ปีกระต่าย (เถาะนักษัตร) โดยพระเจ้า ศรีมัตไตรโลกยราช เมาลิภูษนวรรมเทวะ มีพระราชโองการให้มหาเสนาบดี คลาไน ผู้รักษาเมือง ครหิ อาราธนา มฺรเตง ศรีญาโน สร้างพระพุทธรูปนี้ขึ้น
# Estola operosa
Estola operosa เป็นชนิดของด้วงในวงศ์ Cerambycidae ที่ได้รับการบรรยายโดย Martins และ Galileo ใน ค.ศ. 2007 ถือเป็นแมลงที่เป็นที่รู้จักจากเฟรนช์เกียนาBioLib.cz - Estola operosa.  Retrieved on 8 September 2014.
# Estola obscuroides
Estola obscuroidesเป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1942 ถือเป็นแมลงที่เป็นที่รู้จักจากปารากวัยBioLib.cz - Estola obscuroides.  Retrieved on 8 September 2014.
# Estola obscurella
Estola obscurella เป็นชนิดของด้วงในวงศ์ Cerambycidae ที่ได้รับการบรรยายโดย Monné และ Giesbert ใน ค.ศ. 1992 ถือเป็นแมลงที่เป็นที่รู้จักจากบราซิลBioLib.cz - Estola obscurella.  Retrieved on 8 September 2014.
# เคเบิล
เคเบิล อาจหมายถึง:

 กลไก 
 เคเบิลเดินเรือ (nautical cable) คือ เชือก 3 เส้นขึ้นไปที่ทอเข้ากับเชือกแต่ละเส้น ทำให้กันน้ำได้เกือบหมด
 ลวดสลิง (wire rope) เชือกชนิดหนึ่งที่ประกอบด้วยลวดโลหะหลายเส้นเรียงเป็นเกลียว
 เคเบิลหยุดเครื่องบิน (arresting cable) เป็นส่วนหนึ่งของระบบที่ใช้เพื่อลดความเร็วของเครื่องบินอย่างรวดเร็วเมื่อลงจอด
 เคเบิลโบว์เดน (bowden cable) สายเคเบิลเครื่องกลสำหรับส่งแรง
 เชือกโดยทั่วไป โดยเฉพาะเชือกชนิดหนาและหนัก ("เคเบิลเลด" cable laid)

 การส่งกำลังไฟฟ้า 
 เคเบิลไฟฟ้า (electrical cable) คือ สายไฟหนึ่งเส้นหรือมากกว่านั้นที่หุ้มฉนวนไว้ ใช้ในการส่งกระแสไฟฟ้าหรือสัญญาณ
 เคเบิลโคแอกเชียล (coaxial cable) เคเบิลไฟฟ้าที่มีตัวนำด้านในล้อมรอบด้วยชั้นฉนวนท่ออ่อนที่เคลือบหรือล้อมรอบด้วยฉนวนท่อนำไฟฟ้า
 เคเบิลไฟฟ้ากำลัง (power cable) เคเบิลที่ใช้ส่งกระแสไฟฟ้า
 เคเบิลสื่อสารใต้น้ำ (submarine communications cable) เคเบิลที่วางบนก้นทะเลเพื่อส่งสัญญาณโทรคมนาคมระหว่างสถานีภาคพื้นดิน
 เคเบิลใยแก้วนําแสง (fiber-optic cable) เคเบิลที่มีเส้นใยแก้วนำแสงหนึ่งเส้นหรือมากกว่า
 เคเบิลเครือข่าย (networking cable) ใช้เชื่อมต่ออุปกรณ์เครือข่าย
 เคเบิลโทรคมนาคม (telecommunications cable) ใช้ในการโทรคมนาคมโดยทั่วไป

 การสื่อสารด้วยเคเบิล 
 โทรทัศน์ผ่านสายเคเบิล (cable television) ระบบการให้บริการรายการโทรทัศน์แก่ผู้บริโภคผ่านเคเบิลไฟฟ้า
 เคเบิลแกรม (cablegram) โทรเลขที่ส่งผ่านเคเบิลโทรเลขใต้น้ำ
 โทรเลขทางการทูต (diplomatic cable) เป็นข้อความลับที่ส่งระหว่างคณะผู้แทนทางการทูตกับกระทรวงต่างประเทศของประเทศแม่

 สถานที่ 
 ถนนเคเบิล (Cable Street) ลอนดอน สหราชอาณาจักร
 เคเบิล, อิลลินอยส์ (Cable, Illinois) ชุมชนที่ไม่มีการปกครองท้องถิ่นเป็นของตนเอง
 เคเบิล, โอไฮโอ (Cable, Ohio) ชุมชนที่ไม่มีการปกครองท้องถิ่นเป็นของตนเอง
 เคเบิล, มินนิโซตา (Cable, Minnesota) ชุมชนที่ไม่มีการปกครองท้องถิ่นเป็นของตนเอง
 เคเบิล, วิสคอนซิน (Cable, Wisconsin) เมือง
 เคเบิล (CDP), วิสคอนซิน (Cable (CDP), Wisconsin) ชุมชนที่ไม่มีการปกครองท้องถิ่นเป็นของตนเองภายในเมือง
 อาคารเคเบิล (นครนิวยอร์ก) (Cable Building (New York City))

 เพลง 
 เคเบิล (วงดนตรีอังกฤษ) วงดนตรีร็อคอัลเทอร์เนทีฟสัญชาติอังกฤษ
 เคเบิล (วนดนตรีอเมริกัน) วงดนตรีเมทัลคอร์สัญชาติอเมริกัน
 เดอะเคเบิล (The Cables) วงดนตรีร็อกสเตดี้ / เร้กเก้จากจาเมกา

 บุคคล 
 เคเบิล (นามสกุล) รวมถึงรายชื่อบุคคลที่มีชื่อ
# ธรรมาศรัย
ธรรมาศรัย หรือ ธรรมสรยะ (อักษรโรมัน: Dharmasraya หรือ Dharmmāśraya; ธรรมมาศรย) เป็นราชธานีของอาณาจักรมลายู รัฐพุทธในศตวรรษที่ 11 มีที่ตั้งบนฝั่งลุ่มแม่น้ำบาตังฮารี ปัจจุบันคือสุมาตราตะวันตกกับจัมบี บนเกาะสุมาตรา ประเทศอินโดนีเซียJ.L.A. Brandes, 1902, Nāgarakrětāgama; Lofdicht van Prapanjtja op koning Radjasanagara, Hajam Wuruk, van Madjapahit, naar het eenige daarvan bekende handschrift, aangetroffen in de puri te Tjakranagara op Lombok อาณาจักรดังกล่าวอาจเรียกด้วยชื่อของราชธานี ธรรมาศรัย, ภูมิมลายู (bhūmi Mālayu; ภูมิมาลยุ) หรือ สุวรรณภูมิ ตามที่ปรากฏบนจารึกปาดังโรโจ

การสถาปนา
หลังการรุกรานโดยราเชนทร โจฬะที่ 1 กษัตริย์แห่งโจฬะจากโจฬมณฑล อำนาจเหนือเกาะสุมาตราและคาบสมุทรมลายูของไศเลนทรได้ลดลง และต่อมาก็เกิดราชวงศ์ใหม่ขึ้นมาแทนที่อำนาจของไศเลนทร ในชื่อราชวงศ์เมาลิMuljana, Slamet (2006), Sriwijaya, Yogyakarta: LKiS, . บ้างจึงถือว่าธรรมาศรัยเป็นผู้สืบทอดของศรีวิชัย

จารึกที่เก่าแก่ที่สุดที่ปรากฏนามของกษัตริย์แห่งเมาลิคือจารึกครหิ (ค.ศ. 1183) ที่ค้นพบในอำเภอไชยา (ครหิ) ในตอนใต้ของประเทศไทยบนคาบสมุทรมลายู จารึกดังกล่าวระบุถึงพระราชโองการของกษัตริย์นามว่า ศรีมัตไตรโลกยราช เมาลิภูษนวรรมเทวะ ให้ เสนาบดี แห่งครหิ สร้างพระพุทธรูปขึ้น

จารึกที่สองที่ปรากฏเกี่ยวกับอาณาจักรเมาลิพบในราวหนึ่งร้อยปีให้หลัง อายุ ค.ศ. 1286 ส่วนจารึกที่ปรากฏชื่อธรรมาศรัยคือจารึกปาดังโรโจซึ่งระบุนามของกษัตริย์ตริภูวนราช เมาลิวรรมเทวะ เช่นกัน จารึกนี้อายุจากศตวรรษที่ 13 และค้นพบแถบต้นน้ำบาตังฮารีบนเกาะสุมาตรา

รายนามกษัตริย์
รายนามมาราชะของธรรมาศรัยที่ปรากฏ ได้แก่
ครองราชย์พระนามราชธานีพบพระนามบนจารึก / เหตุการณ์สำคัญ1183ธรรมาศรัยจารึกครหิ (ค.ศ. 1183, อำเภอไชยา ประเทศไทย)1286ศรีมัต ตริภูวนราช เมาลิวรรมเทวะธรรมาศรัยจารึกปาดังโรโจ (ค.ศ. 1286, อำเภอดาร์มัซรายา ประเทศอินโดนีเซีย), การเดินทางปามาลายู.1347ศรีมัต ศรีอุทยาทิตยวรมัน ปรตาปปรกรม ราเชนทร เมาลิวรรมเทวะปาการูยุงจารึกอาโมกฮาปาซา (ค.ศ. 1347 อำเภอดาร์มัซรายา ประเทศอินโดนีเซีย), จารึกกูบูราโจ (ปาการูยุง ประเทศอินโดนีเซีย)
# ยูฟ่าเนชันส์ลีก 2025 รอบชิงชนะเลิศ
ยูฟ่าเนชันส์ลีก 2025 รอบชิงชนะเลิศ เป็นการแข่งขันฟุตบอลเพื่อตัดสินหาทีมชนะเลิศจากรอบสุดท้ายของการแข่งขันยูฟ่าเนชันส์ลีก ฤดูกาล 2024–25 โดยเป็นรอบชิงชนะเลิศครั้งที่สามของการแข่งขันฟุตบอลระดับนานาชาติที่เกี่ยวข้องกับทีมชาติของสมาคมในยูฟ่า การแข่งขันมีขึ้นในวันที่ 8 มิถุนายน ค.ศ. 2025 ที่ อัลลีอันทซ์อาเรนา ใน มิวนิก ประเทศเยอรมนีและเป็นการพบกันระหว่างโปรตุเกส และ สเปน.

ภูมิหลัง

เส้นทางสู่รอบชิงชนะเลิศ

หมายเหตุ: ในผลการแข่งขันทั้งหมดด้านล่างนี้, สกอร์ของคู่ชิงชนะเลิศจะได้เป็นชื่อแรก (H: เหย้า; A: เยือน).
โปรตุเกสรอบสเปนคู่แข่งขันผลรอบลีกคู่แข่งขันผล2–1 (H)นัดที่ 10–0 (A)2–1 (H)นัดที่ 24–1 (A)3–1 (A)นัดที่ 31–0 (H)0–0 (A)นัดที่ 43–0 (H)5–1 (H)นัดที่ 52–1 (A)1–1 (A)นัดที่ 63–2 (H)ชนะเลิศกลุ่ม เอ1 ตารางคะแนนชนะเลิศกลุ่ม เอ4คู่แข่งขันรวมผลสองนัดเลก 1เลก 2เนชันส์ลีกรอบสุดท้ายคู่แข่งขันรวมผลสองนัดเลก 1เลก 25–30–1 (A)5–2  (H)รอบก่อนรองชนะเลิศ5–5 2–2 (A)3–3  (H)2–1 (N)รอบรองชนะเลิศ5–4 (N)

การแข่งขัน

รายละเอียด

 GK 1 จีโอกู กอชตาRB 15ฌูเวา แนวึช   CB 3 รูแบน ดียัชCB 14กงชาลู อินาซิอู    LB 25นูนู เม็งดึช  CM 10บือร์นาร์ดู ซิลวา   CM 23วีตีญาRW 20เปดรู แนตู    AM 8 บรูนู ฟือร์นังดึชLW 26ฟรังซิชกู กงไซเซา   CF 7 คริสเตียโน โรนัลโด (กัปตัน)   การเปลี่ยนตัวผู้เล่น:DF 2 แนลซัน ซึเมดู   MF 18รูแบน แนวึช   DF 13เรนาโต เวย์กา   FW 17ราฟาแอล ลีเยา   FW 9 กงซาลู รามุช   FW 21ดีโยกู ฌอตา   ผู้จัดการทีม: โรเบร์โต มาร์ติเนซ  300px GK 23อูไน ซิมอน (กัปตัน)RB 14โอสการ์ มิงเกซา   CB 3 รอบิน เลอ นอร์ม็องด์  CB 12ดีน ฮาวเซนLB 24มาร์ก กูกูเรยาCM 20เปดริ   CM 18มาร์ติน ซูบิเมนดิCM 8 ฟาบีอัน รุยซ์    RF 19ลามิน ยามัล   CF 21มิเกล โอยาร์ซาบัล   LF 11นิโก วิเลียมส์   การเปลี่ยนตัวผู้เล่น:MF 22อิสโก   MF 6 มิเกล เมริโน   MF 16อเล็กซ์ บาเอนา    DF 2 เปโดร ปอร์โร    FW 15เยเรมิ ปิโน   FW 7 อัลบาโร โมราตา   ผู้จัดการทีม:ลุยส์ เด ลา ฟูเอนเต

ผู้เล่นยอดเยี่ยมประจำนัด:
นูนู เม็งดึช (โปรตุเกส)UEFA report

ผู้ช่วยผู้ตัดสิน:
โยนัส เอร์นี (สวิตเซอร์แลนด์)
ซูซานน์ คุง (สวิตเซอร์แลนด์)
ผู้ตัดสินที่สี่:
แซร์ดาร์ กอซูบูยูก (เนเธอร์แลนด์)
ผู้ช่วยผู้ตัดสินใช้วีดิทัศน์:
เฟดายี ซาน (สวิตเซอร์แลนด์)
ผู้ช่วยของผู้ช่วยผู้ตัดสินใช้วีดิทัศน์:
เดนนิส ฮิกแลร์ (เนเธอร์แลนด์)
โปล ฟัน โบเอเคิล (เนเธอร์แลนด์)
|}

สถิติ

+ครึ่งแรกสถิติโปรตุเกสสเปนประตูที่ทำได้12โอกาสยิงทั้งหมด27ยิงเข้ากรอบ12การเซฟ00เปอร์เซ็นต์การครองบอล42%58%เตะมุม12ทำฟาวล์57ล้ำหน้า10ใบเหลือง11ใบแดง00

+ครึ่งหลังสถิติโปรตุเกสสเปนประตูที่ทำได้10โอกาสยิงทั้งหมด35ยิงเข้ากรอบ23การเซฟ31เปอร์เซ็นต์การครองบอล36%64%เตะมุม12ทำฟาวล์56ล้ำหน้า23ใบเหลือง11ใบแดง00

+ต่อเวลาพิเศษสถิติโปรตุเกสสเปนประตูที่ทำได้00โอกาสยิงทั้งหมด23ยิงเข้ากรอบ01การเซฟ10เปอร์เซ็นต์การครองบอล43%57%เตะมุม10ทำฟาวล์36ล้ำหน้า10ใบเหลือง22ใบแดง00

+โดยรวมสถิติโปรตุเกสสเปนประตูที่ทำได้22โอกาสยิงทั้งหมด715ยิงเข้ากรอบ36การเซฟ41เปอร์เซ็นต์การครองบอล46%54%เตะมุม34ทำฟาวล์1319ล้ำหน้า43ใบเหลือง44ใบแดง00

หมายเหตุ
# โทรเลขทางการทูต
เคเบิลการทูต  หรือที่เรียกว่า โทรเลขทางการทูต  หรือ เคเบิลสถานทูต  เป็นข้อความที่เป็นความลับซึ่งแลกเปลี่ยนระหว่างคณะผู้แทนทางทูต เช่น สถานทูตหรือสถานกงสุล กับกระทรวงการต่างประเทศของประเทศแม่Definition of "cable",  เคเบิลการทูตเป็นรูปแบบหนึ่งของ การส่งข่าว (dispatch) การส่งข่าวอื่น ๆ อาจถูกส่งเป็นเอกสารจริงใน ถุงเมล์การทูต (diplomatic bag)

คำว่า เคเบิล cable มีที่มาจากสมัยที่สื่อกลางสำหรับการสื่อสารดังกล่าวคือโทรเลขที่เดินทางไปตามเคเบิลสื่อสารใต้น้ำระหว่างประเทศ แม้ว่าเมื่อเวลาผ่านไป เคเบิลเหล่านี้ได้พัฒนาไปสู่รูปแบบและเส้นทางอื่น ๆ บ้างแล้ว คำว่า เคเบิลแกรม ก็ถูกนำมาใช้บ้างเช่นกัน เนื่องจากเนื้อหาเรื่องนี้มีความสำคัญและละเอียดอ่อน เคเบิลทางการทูตจึงได้รับการปกป้องด้วยมาตรการรักษาความปลอดภัยสูงสุดเพื่อป้องกันการเข้าถึงโดยไม่จำกัดจากสาธารณะหรือการดักฟังโดยไม่ได้รับอนุญาตจากรัฐบาลต่างประเทศ โดยทั่วไปแล้วเคเบิลเหล่านี้จะมีรูปแบบดิจิทัล และมักจะถูกเข้ารหัส โดยมักจะใช้รหัสแพดแบบครั้งเดียว (one time pad) ที่ไม่สามารถถอดรหัสได้โดยใช้ข้อมูลคีย์ที่แจกจ่ายโดยใช้ผู้ส่งสารทางการทูต
# การพากย์เสียง
การพากย์เสียง คือศิลปะแห่งการแสดงตัวละครหรือถ่ายทอดข้อมูลให้ผู้ฟังผ่านเสียงของผู้แสดง โดยผู้ที่ทำหน้าที่นี้มักถูกเรียกว่า "นักพากย์เสียง" หรือชื่อเรียกอื่น ๆ ตัวอย่างของงานพากย์เสียง ได้แก่ ตัวละครที่ไม่ปรากฏตัวบนเวทีหรือจอภาพ เช่น ในภาพยนตร์ ภาพยนตร์พากย์ภาษาต่างประเทศ แอนิเมชัน รายการโทรทัศน์ วิดีโอเกม อนิเมะ ภาพยนตร์สารคดี โฆษณา หนังสือเสียง ละครวิทยุ เครื่องเล่นในสวนสนุก ละครเวที การแสดงหุ่น และเกมเสียง

บทบาทของนักพากย์เสียงอาจรวมถึงการร้องเพลง โดยเฉพาะเมื่อต้องพากย์เสียงตัวละครสมมติ อย่างไรก็ตาม บางครั้งก็มีการใช้ผู้แสดงเสียงร้องแยกต่างหากสำหรับตัวละครนั้นๆ นักพากย์บางคนยังอาจมีบทบาทในการแสดงด้วยโมชันแคปเชอร์ควบคู่กันด้วย สำหรับการพากย์เสียงในบริบทที่ไม่ใช่ตัวละครสมมติ มักพบได้ในชีวิตประจำวัน เช่น การประกาศอัตโนมัติในร้านค้า ลิฟต์ ห้องรอ และระบบขนส่งสาธารณะ การพากย์เสียงได้รับการยอมรับว่าเป็นอาชีพด้านการแสดงเฉพาะทางในสหราชอาณาจักร โดยมีจุดเริ่มต้นจากประวัติศาสตร์อันยาวนานของบีบีซีเรดิโอที่ผลิตละครวิทยุมาโดยตลอด
# ช่าง กว่าง
ช่าง กว่าง  เป็นหมอดูของรัฐง่อก๊กในยุคสามก๊ก (ค.ศ. 220–280) ของจีน

 ประวัติ 
เมื่อ ค.ศ. 272 ปู้ ฉ่าน (步闡) ขุนพลของรัฐง่อก๊กก่อกบฏที่อำเภอซีหลิง (西陵; ปัจจุบันคือเขตซีหลิง นครอี๋ชาง มณฑลหูเป่ย์) ต่อซุนโฮ (孫皓 ซุน เฮ่า) จักรพรรดิลำดับที่ 4 และลำดับสุดท้ายของรัฐง่อก๊ก แต่กบฏก็ถูกลกข้อง (陸抗 ลู่ ค่าง) ขุนพลอีกคนของง่อก๊กปราบปรามได้เมื่อ ค.ศ. 273 หลังกบฏปู้ ฉ่านถูกปราบปราม จักรพรรดิซุนโฮทรงยิ่งลำพองพระทัย จึงทรงมีรับสั่งให้ช่าง กว่างทำนายว่าพระองค์จะได้ครอบครองทั้งแผ่นดินหรือไม่ ช่าง กว่างทูลถวายคำทำนายว่า "โชคดี ปีเกิงจื่อ (庚子) ฉัตรเขียวจักเข้าลกเอี๋ยง (洛陽 ลั่วหยาง)" ดังนั้นซุนโฮจึงไม่ทรงปรับปรุงการปกครองของพระองค์ ทรงมีแต่ความปรารถนาที่จะเข้ายึดครองแผ่นดินตอนเหนือซึ่งเป็นของราชวงศ์จิ้นอยู่ตลอด(陸抗之克步闡，皓意張大，乃使尚廣筮并天下，遇同人之頤，對曰：「吉。庚子歲，青蓋當入洛陽。」故皓不脩其政，而恒有窺上國之志。是歲也，) อรรถาธิบายจากจิ้นจี้ (晉紀) ในสามก๊กจี่ เล่มที่ 48.

เมื่อ ค.ศ. 280 ราชวงศ์จิ้นยกทัพบุกและพิชิตง่อก๊กได้สำเร็จและรวมแผ่นดินจีนเป็นหนึ่ง ซุนโฮทรงยอมจำนนต่อทัพราชวงศ์จิ้นแล้วเสด็จไปยังลกเอี๋ยงนครหลวงของราชวงศ์จิ้น ปีนั้นเป็นศักราชไท่คาง (太康) ปีที่ 1 ของราชวงศ์จิ้น ตรงกับปีเกิงจื่อตามระบบกานจือ (干支) ซึ่งสอดคล้องกับคำทำนายของช่าง กว่าง(實在庚子。) อรรถาธิบายจากจิ้นจี้ (晉紀) ในสามก๊กจี่ เล่มที่ 48.
# ฮง มย็อง-โบ
ฮง มย็อง-โบ (เกิด 12 กุมภาพันธ์ ค.ศ. 1969) เป็นผู้จัดการทีมฟุตบอลและอดีตนักฟุตบอลอาชีพที่เล่นในตำแหน่งสวีปเปอร์ ฮงได้รับการยกย่องว่าเป็นหนึ่งในนักฟุตบอลเอเชียที่ยิ่งใหญ่ที่สุดตลอดกาล เขาเป็นผู้จัดการทีมชาติเกาหลีใต้คนปัจจุบัน

ฮงเป็นสมาชิกและกัปตันทีมชาติเกาหลีใต้ในการแข่งขันฟุตบอลโลก 2002 โดยพวกเขาสามารถคว้าอันดับที่ 4 มาครองได้ และเป็นผู้เล่นชาวเอเชียคนแรกที่ลงเล่นในฟุตบอลโลก 4 สมัยติดต่อกัน เขายังเป็นผู้เล่นชาวเอเชียคนแรกที่ได้รับรางวัล Bronze Ball (อันดับสามในรางวัลผู้เล่นยอดเยี่ยม) ในฟุตบอลโลกอีกด้วย เขาได้รับความสนใจหลังจากแสดงความสามารถอันโดดเด่นในการแข่งขันฟุตบอลโลกและเอเชียนคัพ เขาได้รับคะแนนโหวตให้เป็นนักฟุตบอลยอดเยี่ยมของโลกแห่งปี โดยจบอันดับที่ 21 ในปี ค.ศ. 1996 และอันดับที่ 17 ในปี ค.ศ. 2002
# ตระกูลรัตนรักษ์
ตระกูลรัตนรักษ์ เป็นครอบครัวธุรกิจไทยเชื้อสายจีน ที่มีการถือหุ้นจำนวนมากในหลายอุตสาหกรรม ก่อตั้งโดย ชวน รัตนรักษ์ ซึ่งอพยพมาประเทศไทยในปี พ.ศ. 2469 ขณะมีอายุได้ 6 ขวบ ชวนก่อตั้ง ธนาคารกรุงศรีอยุธยา, ปูนซีเมนต์นครหลวง และ บจก. กรุงเทพโทรทัศน์และวิทยุ (ช่อง 7 เอชดี) ครอบครัวรัตนรักษ์มีหุ้นจำนวนมากในบริษัทที่มีฐานอยู่ในประเทศไทยหลายแห่ง รวมถึง มีเดีย สตูดิโอ และ แกรนด์ คาแนล แลนด์ 

กฤตย์บุตรของชวน ได้สืบทอดตำแหน่งผู้นำของบริษัทเหล่านี้ และชัชชนบุตรของกฤตย์ ก็เป็นผู้ก่อตั้งต้นสนกรุ๊ป ซึ่งเป็นบริษัทด้านการลงทุนของตระกูล

 บุคคลสำคัญ 

 ชัชชน รัตนรักษ์ (เกิด พ.ศ. 2515) นักธุรกิจชาวไทย
 ชวน รัตนรักษ์ (2463-2536) นักธุรกิจชาวไทย
 กฤตย์ รัตนรักษ์ (เกิด พ.ศ. 2489) นักธุรกิจชาวไทย
# เกมสารภาพรักนี้น่ะ เรามาจบมันกันเถอะ
เป็นซีรีส์เว็บมังงะของญี่ปุ่น เขียนและวาดภาพประกอบโดยยูกิ โดโมโตะ เริ่มเผยแพร่บนแพลตฟอร์มออนไลน์ ของโชงากูกังเมื่อเดือนธันวาคม พ.ศ. 2564 มีการประกาศสร้างเป็นซีรีส์อนิเมะทางโทรทัศน์แล้ว

 สื่อ 
 มังงะ 
เกมสารภาพรักนี้น่ะ เรามาจบมันกันเถอะเขียนและวาดภาพประกอบโดยยูกิ โดโมโตะ เริ่มเผยแพร่บนแพลตฟอร์มออนไลน์ของโชงากูกัง เมื่อวันที่ 24 ธันวาคม พ.ศ. 2564 สำนักพิมพ์โชงากูกังได้รวบรวมตอนต่าง ๆ ตีพิมพ์เป็นเล่ม(ทังโกบง) โดยเล่มแรกได้วางจำหน่ายเมื่อวันที่ 12 เมษายน พ.ศ. 2565 โดยมังงะลิขสิทธิ์ไทยได้รับการแปลและตีพิมพ์โดยสำนักพิมพ์รักพิมพ์

 จำนวนเล่ม 

 อนิเมะ 
ในเดือนกรกฎาคม พ.ศ. 2567 มีการประกาศว่ามังงะเรื่องนี้ได้รับการดัดแปลงเป็นซีรีส์อนิเมะทางโทรทัศน์

 ผลตอบรับ 
ซีรีส์นี้ได้รับการเสนอชื่อเข้าชิงรางวัลมังงะถัดไป ประจำปี พ.ศ. 2565 ในประเภทเว็บมังงะ และอยู่ในอันดับที่ 12 ในประจำปี พ.ศ. 2566 ในประเภทเดียวกัน
# แม่น้ำโซน
แม่น้ำโซน (,;) เป็นแม่น้ำสายหนึ่งทางทิศตะวันออกของประเทศฝรั่งเศส (แคว้นบูร์กอญ-ฟร็องช์-กงเต) เป็นลำน้ำสาขาทางฝั่งขวาของแม่น้ำโรน ต้นกำเนิดแม่น้ำอยู่ที่เมืองวียอเมนิล (Vioménil) ในจังหวัดโวฌ และไปบรรจบกับแม่น้ำโรนที่เมืองลียง บริเวณปลายด้านใต้ของแม่น้ำปแร็สกิล (Presqu'île)
# วีลเนิฟว์-ดัสก์
วีลเนิฟว์-ดัสก์  เป็นเทศบาลในจังหวัดนอร์ ทางตอนเหนือของประเทศฝรั่งเศส ด้วยประชากรมากกว่า 60,000 คนและนักศึกษา 50,000 คน เมืองนี้จึงเป็นหนึ่งในเมืองหลักของเมทร็อปอลเออรอเปแอนเดอลีล (Métropole Européenne de Lille) และมีพื้นที่ใหญ่ที่สุด (27.46  ตารางกิโลเมตร) เป็นรองเมืองลีล นอกจากนี้ยังเป็นหนึ่งในเมืองหลักของแคว้นโอดฟร็องส์อีกด้วย